Εύκολη πουτίγκα ψωμιού με σάλτσα βανίλιας
10 φέτες ψωμί για τοστ λευκό (να είναι όσο γίνεται πιο χοντρές οι φέτες), 1/4 κούπας βούτυρο, λιωμένο + επιπλέον, για τη φόρμα, 3 αυγά, χτυπημένα ελαφρώς, 1½ κούπα ζάχαρη λευκή, κρυσταλλική, 2 κουτ. σούπας ζάχαρη καστανή, κρυσταλλική, 1/2 κουτ. γλυκού κανέλα, 3 κούπες γάλα, 1/2 κούπα ζάχαρη καστανή, κρυσταλλική, 1 κουτ. σούπας αλεύρι για όλες τις χρήσεις, 1 τσιμπιά κανέλα, 1 αυγό, 2 κουτ. σούπας βούτυρο, λιωμένο, 1¼ κούπες γάλα, 1 τσιμπιά αλάτι, 1 κουτ. σούπας εκχύλισμα βανίλιας
Για να φτιάξουμε πουτίγκα ψωμιού με σάλτσα βανίλιας, αρχικά ψήνουμε τα ψωμιά του τοστ στον φούρνο ή στην τοστιέρα. Στη συνέχεια, τα κόβουμε σε κύβους. Προθερμαίνουμε τον φούρνο στους 190° C. Βουτυρώνουμε καλά μια φόρμα μεγάλου μεγέθους. Ρίχνουμε σε ένα μπολ τα αυγά, τις δύο ζάχαρες, την κανέλα, το βούτυρο, το γάλα και τα χτυπάμε με έναν αυγοδάρτη. Ενσωματώνουμε τους κύβους ψωμιού, ανακατεύοντας καλά. Αδειάζουμε σιγά-σιγά το μείγμα μέσα στη φόρμα. Το ψήνουμε στον προθερμασμένο φούρνο για 30 λεπτά. Βγάζουμε τη φόρμα από τον φούρνο, την καλύπτουμε με αλουμινόχαρτο και ψήνουμε για 20-25 λεπτά ακόμα. Αφήνουμε την πουτίγκα να κρυώσει για 10 λεπτά.Ρίχνουμε όλα τα υλικά (εκτός από τη βανίλια) σε μια κατσαρόλα με βαρύ πάτο. Ανακατεύουμε με έναν αυγοδάρτη. Τοποθετούμε την κατσαρόλα σε μέτρια φωτιά, ανακατεύοντας συνεχώς μέχρι να δέσει το μείγμα (10-12 λεπτά). Αποσύρουμε από τη φωτιά και προσθέτουμε το εκχύλισμα βανίλιας.Περιχύνουμε την πουτίγκα με τη σάλτσα ή τη βάζουμε σε ένα μπολ και βάζει ο καθένας όση θέλει στο κομμάτι του.
Αυγά,Γάλα,Ζάχαρη